Rikunarita-ORG/Wikinium huggingface dataset:
# বর্ণবাদ

**বর্ণবাদ** সেই দৃষ্টিভঙ্গি, চর্চা এবং ক্রিয়াকলাপ যেখানে বিশ্বাস করা হয় যে মানুষ বৈজ্ঞানিকভাবেই অনেকগুলো গোষ্ঠীতে (races) বিভক্ত এবং একই সাথে বিশ্বাস করা হয় কোন কোন গোষ্ঠী অন্য গোষ্ঠীর চেয়ে নির্দিষ্ট কিছু বৈশিষ্ট্যের জন্য উঁচু অথবা নিচু; কিংবা তার উপর কর্তৃত্ব করার অধিকারী; অথবা বেশি যোগ্য কিংবা অযোগ্য।

কালো চামড়ার মানুষদের ওয়েটিং কক্ষ, ১৯৪৭ সাল।
বর্ণবাদের সঠিক সংজ্ঞা নির্ধারণ করাটা কঠিন। কারণ, গবেষকদের মধ্যে *গোষ্ঠী* (race) ধারণাটি নিয়ে মতবিরোধ রয়েছে। এছাড়াও কোনটি বৈষম্য এবং কোনটি বৈষম্য নয় সেটি নিয়েও সবাই একমত নয়। বর্ণবাদ কখোনো গায়ের চামড়ার রং দিয়ে হতে পারে, কখোনো আঞ্চলিকতা দিয়ে হতে পারে, কখোনো গোত্র দিয়ে হতে পারে, কখোনো বর্ণ (caste) দিয়ে হতে পারে। কিছু কিছু সংজ্ঞা অনুসারে, কোনো মানুষের আচরণ যদি কখোনো তার জাতি বা বর্ণ দিয়ে নিয়ন্ত্রিত হয়, সেটি অন্য কারো জন্য ক্ষতিকর না হলেও তাকে বর্ণবাদ বলা হবে। অন্যান্য সংজ্ঞায় শুধুমাত্র বর্ণবাদ দিয়ে প্রভাবিত হয়ে শোষণ এবং অত্যাচার করাই বর্ণবাদ।

## তথ্যসূত্র
# শ্বেতাঙ্গ শ্রেষ্ঠত্ব
সংক্ষিপ্ত ইউআরএল

**শ্বেতাঙ্গ শ্রেষ্ঠত্ব** হলো এই বিশ্বাস যে শ্বেতাঙ্গরা অন্যান্য জাতির চেয়ে শ্রেষ্ঠ । এই বিশ্বাস শ্বেতাঙ্গদের দ্বারা অধিষ্ঠিত যেকোনো ক্ষমতা এবং সুযোগ-সুবিধার রক্ষণাবেক্ষণ এবং প্রতিরক্ষার পক্ষে। শ্বেতাঙ্গ শ্রেষ্ঠত্বের মূলে রয়েছে বৈজ্ঞানিক বর্ণবাদের মতবাদ যা বর্তমানে খন্ডায়িত এবং এটি ইউরোপীয় উপনিবেশবাদের একটি মূল যুক্তি ছিল।

একটি রাজনৈতিক মতাদর্শ হিসেবে, এটি শ্বেতাঙ্গ এবং অশ্বেতাঙ্গ সমর্থকদের দ্বারা সাংস্কৃতিক, সামাজিক, রাজনৈতিক, ঐতিহাসিক বা প্রাতিষ্ঠানিক আধিপত্য আরোপ করে এবং বজায় রাখে। অতীতে, এই মতাদর্শ আর্থ-সামাজিক ও আইনি কাঠামোর মাধ্যমে কার্যকর করা হয়েছিল যেমন আটলান্টিক দাস ব্যবসা, ইউরোপীয় ঔপনিবেশিক শ্রম ও সামাজিক অনুশীলন, আফ্রিকা দখলের লড়াই, মার্কিন যুক্তরাষ্ট্রে জিম ক্রো আইন, নিউজিল্যান্ডে স্থানীয় জমি আদালতের কার্যক্রম, ১৮৯০ থেকে ১৯৭০-এর দশকের মাঝামাঝি পর্যন্ত শ্বেতাঙ্গ অস্ট্রেলিয়া নীতি এবং দক্ষিণ আফ্রিকায় বর্ণবাদ । এই মতাদর্শ আজ নব্য-কনফেডারেটদের মধ্যেও বিদ্যমান।

শ্বেতাঙ্গ শ্রেষ্ঠত্ববাদ সমসাময়িক বিভিন্ন আন্দোলনের ভিত্তি, যার মধ্যে রয়েছে শ্বেতাঙ্গ জাতীয়তাবাদ, শ্বেতাঙ্গ বিচ্ছিন্নতাবাদ, নব্য-নাৎসিবাদ এবং খ্রিস্টীয় পরিচয় আন্দোলন। মার্কিন যুক্তরাষ্ট্রে, শ্বেতাঙ্গ শ্রেষ্ঠত্ব মূলত আর্য জাতি, শ্বেতাঙ্গ আর্য প্রতিরোধ এবং কু ক্লাক্স ক্ল্যান (KKK) এর সাথে যুক্ত, এগুলিকে ইহুদি-বিরোধী বলে মনে করা হয়, যদিও এটি একটি পূর্বশর্ত নয়।সাম্প্রতিক বছরগুলিতে, টুইটার (জুলাই ২০২৩ সাল থেকে X নামে পরিচিত), রেডিট এবং স্টর্মফ্রন্টের মতো ওয়েবসাইটগুলি শ্বেতাঙ্গ শ্রেষ্ঠত্বের কার্যকলাপ এবং আগ্রহ বৃদ্ধিতে অবদান রেখেছে।

শ্বেতাঙ্গ শ্রেষ্ঠত্বের বিভিন্ন রূপের ধারণা ভিন্ন, কাকে শ্বেতাঙ্গ হিসেবে বিবেচনা করা হবে (যদিও উদাহরণ হিসেবে সাধারণত সাদা চামড়ার, স্বর্ণকেশী চুলের এবং নীল চোখের বৈশিষ্ট্য দেখা হয় - উত্তর ইউরোপে এই বৈশিষ্ট্যগুলি সবচেয়ে বেশি দেখা যায় এবং ছদ্ম-বৈজ্ঞানিকভাবে এগুলিকে আর্য জাতির বৈশিষ্ট্য হিসাবে দেখা হয়), এবং সমস্ত শ্বেতাঙ্গ শ্রেষ্ঠত্ববাদী সংগঠন তাদের সবচেয়ে বড় শত্রু কে তা নিয়ে একমত নয়। শ্বেতাঙ্গ শ্রেষ্ঠত্ববাদীদের বিভিন্ন গোষ্ঠী বিভিন্ন জাতিগত, বর্ণগত, ধর্মীয় এবং অন্যান্য শত্রুদের চিহ্নিত করে, যাদের মধ্যে সাধারণত সাব-সাহারান আফ্রিকান বংশধর, আমেরিকা ও ওশেনিয়ার আদিবাসী, এশীয়, বহুজাতিক মানুষ, মধ্যপ্রাচ্যের মানুষ, ইহুদি, মুসলিম এবং LGBTQ+ মানুষ অন্তর্ভূক্ত।

একাডেমিক ব্যবহারে, বিশেষ করে সমালোচনামূলক জাতি তত্ত্ব বা ছেদ-বিচ্ছিন্নতার ক্ষেত্রে, "শ্বেতাঙ্গ শ্রেষ্ঠত্ব" বলতে এমন একটি সামাজিক ব্যবস্থাকেও বোঝায় যেখানে শ্বেতাঙ্গরা আনুষ্ঠানিক আইনি সমতা সত্ত্বেও, সামষ্টিক এবং ব্যক্তিগত উভয় স্তরেই অন্যান্য জাতিগত গোষ্ঠীর তুলনায় কাঠামোগত সুবিধা ( বিশেষাধিকার ) ভোগ করে।

## তথ্যসূত্র
# গণহত্যা

১৯৭১ বাংলাদেশী বুদ্ধিজীবী হত্যাকাণ্ডের পরে পড়ে থাকা বুদ্ধিজীবীদের লাশ
**গণহত্যা** বলতে নির্দিষ্ট একটি ভৌগোলিক অংশে একযোগে বা অপেক্ষাকৃত অল্প সময়ে উল্লেখযোগ্য সংখ্যক মানুষ হত্যা করাকে বোঝায়।

*গণহত্যা* জাতিগত, বর্ণগত, ধর্মীয় বা নৃতত্ত্বীয় গোষ্ঠী হিসাবে বিবেচিত মানুষজনকে সম্পূর্ণ বা আংশিকভাবে ধ্বংস করার জন্য ইচ্ছাকৃত কার্য। 'গণ'-এর অর্থ গোষ্ঠী এবং 'হত্যা'র অর্থ সংহার। অর্থাৎ, গণহত্যা হলো কোনো গোষ্ঠীভুক্ত মানুষজনকে মেরে ফেলা। ইংরেজি প্রতিশব্দ জেনোসাইডের উৎসও একই। এটি গ্রিক জেনোস, অর্থাৎ মানুষ বা বর্ণ থেকে এবং সাইড অর্থাৎ মারা থেকে এসেছে। সেহেতু জেনোসাইডের বা গণহত্যার অর্থ "জাতীয়, নৃগোষ্ঠীয়, বর্ণগত বা ধর্মীয় গোষ্ঠীকে সম্পূর্ণরূপে বা আংশিকভাবে ধ্বংস করার উদ্দেশ্যে করা কার্য"।

যুক্তরাষ্ট্রের এফবিআই এর মতে, গণহত্যা হল সেই হত্যাকাণ্ড যখন কোন একটা ঘটনায় চার বা তার অধিক সংখ্যক মানুষ মারা যায় এবং হত্যাকাণ্ডের মাঝে কোন বিরতি থাকে না। গণহত্যা সাধারণত একটি নির্দিষ্ট স্থানে ঘটে, যেখানে এক বা একাধিক মানুষ অন্যদের মেরে ফেলে। অনেক গণহত্যার শেষে হত্যাকারী আত্মহত্যা করে অথবা পুলিশের হাতে নিহত হয়।

বর্তমান পর্যন্ত বেশ কিছু গণহত্যার ঘটনা দেখা গিয়েছে। ইহুদীদের হত্যার সময়ে জেনোসাইড শব্দ প্রথম ব্যবহৃত হয়েছিল। পরবর্তীকালে, গ্রীক গণহত্যা, আর্মেনীয় গণহত্যা, এশিরিয়ান গণহত্যা, ইউক্রেনীয় গণহত্যা, বাংলাদেশ গণহত্যা, কম্বোডীয় গণহত্যা, গুয়াতেমালান গণহত্যা, কুর্দীয় গণহত্যা, বসনীয় গণহত্যা, রোবণ্ডন গণহত্যা ইত্যাদি বিভিন্ন ঘটনা খবরে এসেছে।

## ইতিহাসে গণহত্যা

সোভিয়েত নগ্ন যুদ্ধবন্দি গণহত্যা—। "৩.৩ মিলিয়নের হত্যা হওয়া সোভিয়েত যুদ্ধবন্দি এখনো পর্যন্ত কম জ্ঞাত আধুনিক গণহত্যাসমূহের অন্যতম; এযাবৎ এর ওপরে কোনো পূর্ণ দৈর্ঘ্যের গ্রন্থ নেই।"Adam Jones
গণহত্যার ধারণা অতীতের বহু ঘটনায় প্রযোজ্য গণ্য করা হয়েছে। সিপিপিসিজির মতে, "ইতিহাসের প্রতিটি কালে গণহত্যা মানবতার জন্য বৃহৎ ক্ষতি সাধন করেছে।"

অনেক দেশে গণহত্যাকে স্বীকৃতি প্রদান করা বা না করা অবৈধ। যেমন, কখনো ইউরোপীয় দেশে ইহুদীদের গণহত্যা, ১৯৭১ সালে পাকিস্তানি বাহিনীর দ্বারা বাঙ্গালি নিধন এবং আর্মেনীয় গণহত্যাকে মিথ্যা আখ্যা দেওয়া নিষেধ। অন্যদিকে, তুরস্কে আর্মেনীয়দের, গ্রীকদের, এশিরীয়দের এবং মেরোনাইটদের গোষ্ঠীগত হত্যাকে গণহত্যা বলা আর্টিকেল ৩০১ অনুযায়ী দণ্ডনীয়।

উইলিয়াম রুবিনস্টাইনের মতে, প্রথম বিশ্ব যুদ্ধের পরে শাসনের অভিজাত ধরন লোপ পাওয়ার পরই বিংশ শতকের গণহত্যাসমূহের আত্মপ্রকাশ ঘটে।

## আরও দেখুন

* আন্তর্জাতিক গণহত্যা স্মরণ ও প্রতিরোধ দিবস
* ১৯৭১ বাংলাদেশী বুদ্ধিজীবী হত্যাকাণ্ড

## তথ্যসূত্র
# ইহুদি
সংক্ষিপ্ত ইউআরএল

ইহুদি
 যিহূদী| יהודים (*Yehudim*) |
| --- |
| ইহুদি জাতির অন্যতম প্রতীক দায়ূদের তারকা |
| মোট জনসংখ্যা |
| **১৩,৭৪৬,১০০–১৭,৯৩৬,৪০০** |
| উল্লেখযোগ্য জনসংখ্যার অঞ্চল |
|  ইসরায়েল | ৬,০৪২,০০০ |
|  যুক্তরাষ্ট্র | ৫,৪২৫,০০০ (২০১১) – ৬,৮০০,০০০ |
|  ফ্রান্স | ৪৮০,০০০ |
|  কানাডা | ৩৭৫,০০০ |
|  যুক্তরাজ্য | ২৯১,০০০ |
|  রাশিয়া | ১৯৪,০০০ – ৫০০,০০০ |
|  আর্জেন্টিনা | ১৮২,৩০০ |
|  জার্মানি | ১১৯,০০০ |
|  অস্ট্রেলিয়া | ১০৭,৫০০ |
|  হাঙ্গেরি | ১০০,০০০ – ১২০,০০০ |
|  ব্রাজিল | ৯৫,৩০০ |
|  দক্ষিণ আফ্রিকা | ৭০,৮০০ |
|  ইউক্রেন | ৬৭,০০০- ২০০,০০০ |
|  মেক্সিকো | ৩৯,৪০০ |
|  বেলজিয়াম | ৩০,৩০০ |
|  নেদারল্যান্ডস | ৩০,০০০ |
|  ইতালি | ২৮,৪০০ |
|  তুরস্ক | ২৬,০০০ |
|  চিলি | ১৮,৫০০ |
|  ইরান | ৮,৭৫৬ |
| অন্যান্য দেশ | ২৫০,২০০ |
| ভাষা |
| **প্রধান কথ্যভাষা: ইংরেজি
* ইব্রীয়
* রুশ
* বিভিন্ন দেশের ইহুদি বিস্ফূরণের স্থানীয় ভাষা

**ঐতিহাসিক ভাষা: ইদ্দিশ
* যিহূদীয়-স্পেনীয়
* যিহূদীয়-আরবি
* অন্যান্য

**পবিত্র ভাষা: বাইবেলীয় ইব্রীয়
* আরামীয়
 |
| ধর্ম |
|  ইহুদিধর্ম |
| সংশ্লিষ্ট জনগোষ্ঠী |
| অন্যান্য লেভান্তীয়, শমরীয়, আরব, অশূরীয়  |

**ইহুদি** বা **যিহূদী** (হিব্রু ভাষায়: יְהוּדִים‎, **Yehudim**; আরবি: اليهود, প্রতিবর্ণীকৃত: *al-Yahūd*) হল ঐতিহাসিক ইস্রায়েল ও যিহূদা রাজ্যের ইস্রায়েলীয় ও ইব্রীয়দের থেকে উদ্ভূত একটি নৃধর্মীয় গোষ্ঠী এবং একটি জাতি। ইহুদি জাতিসত্তা, জাতীয়তা ও ধর্ম দৃঢ়ভাবে আন্তঃসম্পর্কিত। কারণ হলো, ইহুদিধর্ম হলো ইহুদিদের জাতিগত ধর্ম। যদিও ধর্মকর্ম পালনের ক্ষেত্রে কঠোর নিয়মানুবর্তিতা থেকে নিয়মহীনতার মত ভিন্নতা পরিলক্ষিত হয়।

ইহুদিরা মূলত একটি জাতি বা ধর্মীয় জনগোষ্ঠী, যারা ইস্রায়েল জাতির অন্তর্গত এবং জাতিগতভাবে ইহুদি ধর্মের অনুসারী। আব্রাহামের পুত্র ইসহাক, তার পুত্র যাকোব ওরফে ইসরাইল (ইস্রাঈল বা ইস্রায়েল)–এর বংশধরগণ বনী ইসরাঈল নামে পরিচিত। যাকোবের বারো পুত্রের নামে বনী-ইস্রায়েলের বারোটি গোষ্ঠীর জন্ম হয় যার মধ্যে ইয়াহুদা'র নাম থেকে ইহুদি শব্দটি এসেছে।

## তথ্যসূত্র
# মিশিগান
সংক্ষিপ্ত ইউআরএল

| Michigan |
| --- |
| অঙ্গরাজ্য |
| State of Michigan |
|  |
|  **পতাকাসীলমোহর** |
| ডাকনাম: "The Great Lake State", "The Wolverine State", "The Mitten State", "Water (Winter) Wonderland" |
| নীতিবাক্য: *Si quaeris peninsulam amoenam circumspice* (English: "If you seek a pleasant peninsula, look about you") |
| সঙ্গীত: "My Michigan" |
| যুক্তরাষ্ট্রের মানচিত্রে চিহ্নিত স্থানটি হলো Michigan |
| রাষ্ট্র | মার্কিন যুক্তরাষ্ট্র |
| রাজ্য প্রতিষ্ঠার আগে | Michigan Territory |
| ইউনিয়নে অন্তর্ভুক্তি | January 26, 1837 (26th) |
| বৃহত্তম শহর | Detroit |
| বৃহত্তম মেট্রো | Detroit |
| সরকার |
|  • গভর্নর | Gretchen Whitmer (D) |
|  • লেফটেন্যান্ট গভর্নর | Garlin Gilchrist (D) |
| এলাকার ক্রম | 11th |
| জনসংখ্যা (2020) |
|  • মোট | ১,০০,৭৭,৩৩১ |
|  • জনঘনত্ব | ১৭৪/বর্গমাইল (৬৭.১/বর্গকিমি) |
|  • মধ্যবিত্ত পরিবার আয়ের | $৫৪,৯০০ |
|  • আয়ের ক্রম | ৩২nd |
| বিশেষণ | Michigander, Michiganian, Yooper (Upper Peninsula) |
| ভাষা |
|  • দাপ্তরিক ভাষা | None (English, *de facto*) |
|  • কথ্য ভাষা | English 91.11% Spanish 2.93% Arabic 1.05% Other 4.92% |
|  |
| সময় অঞ্চল | Eastern (ইউটিসি−05:00) |
|  | Central (ইউটিসি−06:00) |
|  • গ্রীষ্মকালীন (দিসস) | EDT (ইউটিসি−04:00) |
|  | CDT (ইউটিসি−05:00) |
| আইএসও ৩১৬৬ কোড | US-MI |
| অক্ষাংশ | 41°41′ N to 48°18′ N |
| দ্রাঘিমাংশ | 82°7′ W to 90°25′ W |
| ওয়েবসাইট | michigan.gov |

**মিশিগান** (ইংরেজি: Michigan *মিশিগান্‌*) মার্কিন যুক্তরাষ্ট্রের গ্রেট লেক অঞ্চলের একটি রাজ্য। এটি উত্তর-পশ্চিমে মিনেসোটা, দক্ষিণ-পশ্চিমে উইসকনসিন, দক্ষিণে ইন্ডিয়ানা ও ওহিও এবং উত্তর ও পূর্বে লেকস সুপিরিয়র, হুরন ও এরি (যা কানাডার অন্টারিও প্রদেশের সীমানা) দ্বারা বেষ্টিত। প্রায় 10.12 মিলিয়ন জনসংখ্যা এবং প্রায় ৯৭,০০০ মা২ (২,৫০,০০০ কিমি২) এলাকা সহ , মিশিগান হল জনসংখ্যার দিক থেকে ১০ম বৃহত্তম রাজ্য, আয়তনের দিক থেকে ১১ তম বৃহত্তম এবং মিসিসিপি নদীর পূর্ব দিকের বৃহত্তম রাজ্য। এর রাজধানী ল্যান্সিং এবং এর বৃহত্তম শহর ডেট্রয়েট । মেট্রো ডেট্রয়েট যুক্তরাষ্ট্রের সবচেয়ে জনবহুল এবং বৃহত্তম মেট্রোপলিটন অর্থনীতির মধ্যে একটি। এর নামটি আসল ওজিবওয়ে শব্দ ᒥᓯᑲᒥ( *mishigami* ) এর একটি গ্যালিকাইজড রূপ থেকে এসেছে।যার অর্থ "বড় হ্রদ"।

## পাদটীকা

## তথ্যসূত্র
# জনঘনত্ব

রাষ্ট্র অনুযায়ী প্রতি বর্গ কিলোমিটারে জনসংখ্যার ঘনত্ব, ২০০৬
**জনঘনত্ব** বা **জনসংখ্যার ঘনত্ব** হল একক আয়তনের এলাকাতে বসবাসকারী জনসংখ্যার পরিমাপ। সাধারণত জীবন্ত প্রাণী, যেমন মানুষ ইত্যাদির ক্ষেত্রে এটি ব্যবহৃত হয়।

জনসংখ্যার ঘনত্ব পরিমাপের সূত্র হচ্ছে:

 WIKINIUM\_MATH\_PH\_0

এক কোটির বেশি জনসংখ্যাবিশিষ্ট রাষ্ট্রগুলির মধ্যে বাংলাদেশ বিশ্বের সর্বাধিক জনঘনত্ববিশিষ্ট দেশ। ২০২০ সালের প্রাক্কলন অনুযায়ী এদেশে প্রতি বর্গকিলোমিটার এলাকায় ১২৬৫ জন লোক বসবাস করে।

সমস্ত সার্বভৌম রাষ্ট্রের মধ্যে সর্বাধিক জনঘনত্ববিশিষ্ট দেশ হল মোনাকো; এখানে প্রতি বর্গকিলোমিটারে ১৮,৫৮৯ জনের বাস। মঙ্গোলিয়া বিশ্বের সর্বাপেক্ষা কম জনঘনত্ববিশিষ্ট রাষ্ট্র। ফিলিপাইনের রাজধানী ম্যানিলা বিশ্বের সর্বাধিক জনঘনত্ববিশিষ্ট শহর; এখানে প্রতি বর্গকিলোমিটারে ৪৩,০৭৯ লোকের বাস।

## জৈবিক জনসংখ্যা ঘনত্ব

জনসংখ্যার ঘনত্ব হলো, জনসংখ্যাকে মোট এলাকার আয়তন দ্বারা ভাগ করা। মাঝে মাঝে এই এলাকার মধ্যে সাগর ও মহাসাগরও প্রয়োজনমাফিক অন্তর্ভুক্ত হয়।

অল্প জনঘনত্ব বিলুপ্তি ঘূর্ণি সৃষ্টি করতে পারে এবং জন্মহার কমিয়ে দিতে পারে। এই ঘটনাটিকে আবিস্কারকের নামানুসারে আলি ইফেক্ট বলা হয়। নিম্ন জনঘনত্বের কারণে জন্মহার কমার কারণ নিম্নরূপ

* যৌন সঙ্গী খুঁজে বের করতে সমস্যা
* নিকট আত্মীয়তাসূত্রে আবদ্ধ প্রাণীদের মধ্যে সন্তান উৎপাদনের হার বৃদ্ধি

## তথ্যসূত্র

## বহিঃসংযোগ

* City Ranks  ওয়েব্যাক মেশিনে আর্কাইভকৃত ২৭ এপ্রিল ২০০৭ তারিখে combines Google Maps and 2000 Census data to show the population densities of U.S. zip codes on an interactive map.
* Selected Current and Historic City, Ward & Neighborhood Densities
* Population density world-map
# মার্কিন জনশুমারি দপ্তর

মার্কিন জনশুমারি দপ্তর| সীল |
| লোগো |
| সংস্থার রূপরেখা |
| গঠিত | জুলাই ১, ১৯০৩ |
| পূর্ববর্তী সংস্থা | * Temporary census offices
 |
| সদর দপ্তর | ওয়াশিংটন ডি.সি. মেরিল্যান্ড |
| কর্মী | ৫,৫৯৩ (২০০৬) |
| সংস্থা নির্বাহী | * Director, রবার্ট গ্রুভস্‌
 |
| মূল সংস্থা | অর্থনীতি ও পরিসংখ্যান প্রশাসন |
| ওয়েবসাইট | www.census.gov |

**মার্কিন জনশুমারি দপ্তর** যুক্তরাষ্ট্র সরকারের একটি দপ্তর যা জনশুমারি সংক্রান্ত কাজের জন্য দায়ী। এটি মার্কিন সরকারের বাণিজ্য মন্ত্রণালয়ের অধীন একটি দপ্তর। এই দপ্তর অন্যান্য রাষ্ট্রের জনপরিসংখ্যান এবং অর্থনীতি সংক্রান্ত তথ্যও সংগ্রহ করে। মার্কিন জনশুমারি দপ্তর দেশটির জনসংখ্যা এবং অর্থনীতি বিষয়ে অনেক গুরুত্বপূর্ণ তথ্য সরকারকে সরবরাহ করে। মার্কিন জনশুমারি দপ্তরের সবচেয়ে গুরুত্বপূর্ণ কাজ হল প্রতি দশ বছর পর পর যুক্তরাষ্ট্রে বসবাসকারী লোকের সংখ্যা গণনা করা। দপ্তরের পরিচালক যুক্তরাষ্ট্রের রাষ্ট্রপতি কর্তৃক নির্বাচিত হয়।

## দপ্তরের কম্পিউটার প্রযুক্তি

১৮৯০ সালের জনশুমারিই মার্কিন যুক্তরাষ্ট্রের প্রথম জনশুমারি যাতে ইলেকট্রনিক ট্যাবুলেটিং যন্ত্রের ব্যবহার হয়। এই যন্ত্রের আবিষ্কারক ছিলেন হারম্যান হলেরিথ। ১৯৪৬ সালে হলেরিথকে অর্থ প্রদানের খবর শুনে জন মশলি (প্রথম সাধারণ ব্যবহার উপযোগী কম্পিউটার এনিয়াক-এর উদ্ভাবক) মার্কিন জনশুমারি দপ্তরকে ইউনিভ্যাক কম্পিউটার ব্যবহারের জন্য এর উন্নয়নে অর্থ প্রদানের অনুরোধ করেন। ১৯৫১ সালে এই দপ্তর একটি ইউনিভ্যাক আই কম্পিউটার ক্রয় করে এবং তা গণনা ও হিসাব সংক্রান্ত কাজে ব্যবহার শুরু করে।

কাগজের ব্যবহার হ্রাস করা এবং বেতনের তালিকা তৈরির জন্য বরাদ্দ অর্থ হ্রাসের জন্য সর্বপ্রথম জনশুমারি দপ্তর ২০০৯ সালে ৫০০,০০০ হ্যান্ডহেল্ড কম্পিউটার ক্রয় করে। ধারণা করা হয় এর ফলে দপ্তরের প্রায় ১ বিলিয়ন ডলারেরও বেশি অর্থ সাশ্রয় হবে। ২০২০ সালের জনশুমারির জন্য দপ্তর আরও আধুনিক এবং শক্তিশালী কম্পিউটার প্রয়োগের কথা চিন্তা করছে। এর ফলে দপ্তরের সার্বিক প্রযুক্তি ব্যবস্থার ক্ষেত্রে আমূল পরিবর্তন আসবে এবং গণনা-হিসাবের কাজ অধিক নির্ভরযোগ্য হবে।

## জরিপ ব্যবহারকারী প্রতিষ্ঠান

মেরিল্যান্ডে মার্কিন জনশুমারি দপ্তরের সদরদপ্তর
মার্কিন জনশুমারি দপ্তর বিভিন্ন বিষয়ে জরিপ চালায় এবং তথ্য সংগ্রহ করে। এই তথ্য বিভিন্ন প্রতিষ্ঠানকে সরবরাহ করে, যেমন-

* বিচার পরিসংখ্যান দপ্তর
* শ্রম পরিসংখ্যান দপ্তর
* পরিবহন পরিসংখ্যান দপ্তর
* গৃহায়ন এবং নগর উন্নয়ন দপ্তর
* শিক্ষা পরিসংখ্যান দপ্তর
* স্বাস্থ্য পরিসংখ্যান দপ্তর
* ন্যাশনাল সাইন্স ফাউন্ডেশন

## তথ্যসূত্র

## বহিঃসংযোগ

* দাপ্তরিক ওয়েবসাইট
* POPClocks
* RSS Feed
# বিপ্লব

ফরাসি বিপ্লব-এর বাস্তিলের বিক্ষোভ
একটি **বিপ্লব** হচ্ছে রাজনৈতিক ক্ষমতা বা প্রাতিষ্ঠানিক কাঠামোতে একটি মৌলিক সামাজিক পরিবর্তন যা তুলনামূলকভাবে সংক্ষিপ্ত সময়ে ঘটে যখন জনগণ চলমান কর্তৃপক্ষের বিরুদ্ধে বিদ্রোহ করে জেগে উঠে। এরিস্টটল দুই ধরনের রাজনৈতিক বিপ্লবের বর্ণনা দিয়েছেন:

1. এক সংবিধান থেকে অন্য সংবিধানে পূর্ণাঙ্গ পরিবর্তন
2. একটি বিরাজমান সংবিধানের সংস্কার।

বিপ্লব মানব ইতিহাস জুড়ে ঘটেছে এবং পদ্ধতি, স্থায়িত্ব, এবং প্রেরণাদায়ী মতাদর্শ হিসেবে খুব বিস্তৃত। এসবের ফলে সংস্কৃতি, অর্থনীতি, এবং সামাজিক-রাজনৈতিক প্রতিষ্ঠানসমূহে বিশাল পরিবর্তন সাধিত হয়।

## রাজনৈতিক এবং সমাজার্থনৈতিক বিপ্লবসমূহ

অধিকাংশ সময়, "বিপ্লব" শব্দটি সামাজিক-রাজনৈতিক প্রতিষ্ঠানসমূহে একটি পরিবর্তন সূচিত করা বোঝায়। ডেভিসের মতে বিপ্লব হচ্ছে

ভ্লাদিমির লেনিন, অক্টোবর বিপ্লবএর নেতা
> হিংসার মাধ্যমে প্রতিষ্ঠিত শাসকশ্রেণিকে হিংসার মাধ্যমে উৎখাত করে জনসাধারণের অধিকাংশের সমর্থনপুষ্ট কোনো শ্রেণির রাষ্ট্রক্ষমতা দখল।
>
>

এবং অন্য অর্থে ক্রেন ব্রিনটনের মতে,

> প্রতিষ্ঠিত সরকারকে বিধিবহির্ভূতভাবে সশস্ত্র উপায়ে পরিবর্তন করাই হলো বিপ্লব।
>
>

কার্ল মার্কস ও ফ্রিডরিখ এঙ্গেলস সামাজিক সম্পর্কসমূহের গুণগত পরিবর্তনকেই বিপ্লব আখ্যা দিয়েছেন। তারা দেখান যে ইতিহাস মূলগতভাবে গতিময় এবং এই গতিময়তার উৎস হলো সমাজের বিভিন্ন সম্পর্কের, বিশেষত অর্থনৈতিক সম্পর্কের ক্রমাগত পরিবর্তন।

## তথ্যসূত্র